techiaith/cofnodycynulliad_en-cy huggingface dataset:
English: Well, Llywydd, I think Delyth Jewell has made those points very forcefully and I agree with them all. The 'Levelling Up' White Paper is a friendless document, even by the Secretary of State whose name is on the cover. Its attempt to range far and wide across the mists of time is simply, I think, an indication of the lack of real content that there was there for this, despite the fact that this levelling-up fund, the shared prosperity fund, has been trailed by the Conservative Party since 2017. They have had years in which they could have produced something that matched their promises. What we have instead is a very thin document indeed - thin on money because the Treasury refused to provide the necessary funds to back it up, and very thin indeed in response to its claims that it is about transferring power and decision making beyond Whitehall because, as Delyth Jewell said, every single decision made about how money is to be spent in Wales will be made in Westminster, nowhere else. And that competitive way of pitting one part of Wales against another in order to bid for what is left on the table in this fund is guaranteed to mean that the money is not well spent. There will be no strategic plan behind it. It will be a series of minor dollops of money handed out on a basis in which it is very hard often to find any genuine rationale, and with no sense at all about how any long-term impact from that investment is to be secured for the Welsh public.
Welsh: Wel, Llywydd, rwy'n credu bod Delyth Jewell wedi gwneud y pwyntiau yna'n rymus iawn ac rwy'n cytuno â nhw i gyd. Mae Papur Gwyn 'Codi'r Gwastad' yn ddogfen ddigyfaill, hyd yn oed gan yr Ysgrifennydd Gwladol y mae ei enw ar y clawr. Mae'r ymgais i ymestyn yn bell ac yn eang ar draws niwl amser, yn fy marn i, yn ddim byd ond arwydd o'r diffyg cynnwys gwirioneddol a oedd yna ar gyfer hyn, er gwaethaf y ffaith bod y gronfa codi'r gwastad hon, y gronfa ffyniant gyffredin, wedi ei hyrwyddo gan y Blaid Geidwadol ers 2017. Maen nhw wedi cael blynyddoedd pan allen nhw fod wedi cynhyrchu rhywbeth a oedd yn cyfateb i'w haddewidion. Yr hyn sydd gennym ni yn lle hynny yw dogfen denau iawn yn wir - yn denau o ran arian am fod y Trysorlys wedi gwrthod darparu'r arian angenrheidiol i'w chefnogi, ac yn denau iawn o ran ymateb i'w honiadau ei fod yn ymwneud â throsglwyddo grym a phrosesau gwneud penderfyniadau y tu hwnt i Whitehall oherwydd, fel y dywedodd Delyth Jewell, bydd pob un penderfyniad a gaiff ei wneud ynghylch sut y caiff arian ei wario yng Nghymru yn cael ei wneud yn San Steffan, nid yn unman arall. Ac mae'r ffordd gystadleuol honno o osod un rhan o Gymru yn erbyn un arall er mwyn gwneud cais am yr hyn sy'n weddill ar y bwrdd yn y gronfa hon yn sicr o olygu nad yw'r arian yn cael ei wario'n briodol. Ni fydd cynllun strategol y tu ôl iddo. Bydd yn gyfres o fân dalpiau o arian a gaiff eu dosbarthu ar sail y mae'n anodd iawn dod o hyd i unrhyw resymeg wirioneddol iddi yn aml, a heb unrhyw synnwyr o gwbl ynghylch sut y bydd unrhyw effaith hirdymor o'r buddsoddiad hwnnw yn cael ei sicrhau i'r cyhoedd yng Nghymru.
English: I thank the Member for that question, Llywydd. We have repeatedly called on the UK Government to act to prevent the crisis for which they are themselves responsible. A decade of austerity has left many more people in poverty and unable to manage the situation in which they now find themselves.
Welsh: Diolch i'r Aelod am y cwestiwn yna, Llywydd. Rydym wedi galw dro ar ôl tro ar Lywodraeth y DU i weithredu i atal yr argyfwng y maen nhw eu hunain yn gyfrifol amdano. Mae degawd o gyni wedi gadael llawer mwy o bobl mewn tlodi ac yn methu â rheoli'r sefyllfa y maen nhw ynddi bellach.
English: Well, First Minister, you're right, and I'm seeing it day by day in Ogmore - and I'm sure every Member here is, regardless of party affiliation - because families in Ogmore are now facing multiple whammies. It's a cost-of-living crisis done by Conservative UK Government policies. The cut to universal credit has impacted tens of thousands of families right across Wales. The introduction of the Way2Work programme, slashing the time people have to find a job in their area of skill and experience from three months to just four weeks, means that now people are going to be facing sanctions before financial support is in place. And it doesn't end there. Households are facing the wide-ranging, mounting pressures we all know about: the weekly shop is rising, the energy costs are increasing, and we've got more tax rises coming down the tunnel from this Conservative UK Government. This is going to make things worse. The choice between heating and eating is not rhetoric; it is now reality. Do you agree with me, First Minister, that the Chancellor's buy now, pay later - as it has been described by the chief executive of Citizens Advice - energy bills rebate is loading the burden onto those who can least afford it?
Welsh: Wel, Prif Weinidog, rydych chi'n iawn, ac rwy'n ei weld o ddydd i ddydd yn Ogwr - ac rwy'n siŵr bod pob Aelod yma, ni waeth beth fo'i ymlyniad gwleidyddol - oherwydd bod teuluoedd yn Ogwr bellach yn wynebu sawl ergyd. Mae'n argyfwng costau byw wedi ei achosi gan bolisïau Llywodraeth Geidwadol y DU. Mae'r toriad i gredyd cynhwysol wedi effeithio ar ddegau o filoedd o deuluoedd ledled Cymru. Mae cyflwyno'r rhaglen Way2Work, sy'n lleihau'r amser sydd gan bobl i ddod o hyd i swydd yn eu maes sgiliau a phrofiad o dri mis i bedair wythnos yn unig, yn golygu y bydd pobl bellach yn wynebu sancsiynau cyn bod cymorth ariannol ar waith. Ac nid dyna'r diwedd. Mae aelwydydd yn wynebu'r pwysau pellgyrhaeddol cynyddol yr ydym ni i gyd yn gwybod amdanyn nhw: mae cost y siopa wythnosol yn cynyddu, mae'r costau ynni'n cynyddu, ac mae gennym ni fwy o godiadau treth ar y ffordd diolch i Lywodraeth Geidwadol y DU. Mae hyn yn mynd i wneud pethau'n waeth. Nid rhethreg yw'r dewis rhwng gwresogi a bwyta; mae'n realiti erbyn hyn. A ydych chi'n cytuno â mi, Prif Weinidog, fod ad-daliad biliau ynni trwy drefniant prynu nawr a thalu wedyn y Canghellor - fel y mae prif weithredwr Cyngor ar Bopeth wedi ei ddisgrifio - yn llwytho'r baich ar y rhai hynny sy'n gallu ei fforddio leiaf?
English: I thank the Member for Ogmore for raising this important issue, even though I don't agree with perhaps all of the sentiment nor the way he presents it. But, following the welcome announcement by the Chancellor of a package of support to help people with the rising costs of living, including support to cope with rising energy costs as well as council tax rebate, the Welsh Government will receive around £175 million in consequential funding. I'm sure that you will agree, First Minister, with me, that it's important that this substantial funding is used to provide urgent support to people during this difficult time. What consideration has the Welsh Government given to providing a council tax rebate to help reduce the pressure on families, as well as creating a discretionary fund for local authorities to provide to those households already eligible for a reduction in council tax? Thank you.
Welsh: Diolch i'r Aelod dros Ogwr am godi'r mater pwysig hwn, er nad wyf i'n cytuno efallai â'r holl deimladau na'r ffordd y mae'n eu cyflwyno. Ond, yn dilyn y cyhoeddiad sydd i'w groesawu gan y Canghellor am becyn cymorth i helpu pobl gyda chostau byw cynyddol, gan gynnwys cymorth i ymdopi â chostau ynni cynyddol yn ogystal ag ad-daliad y dreth gyngor, bydd Llywodraeth Cymru yn cael tua £175 miliwn o gyllid canlyniadol. Rwy'n siŵr y byddwch chi'n cytuno â mi, Prif Weinidog, ei bod yn bwysig defnyddio'r cyllid sylweddol hwn i roi cymorth brys i bobl yn ystod y cyfnod anodd hwn. Pa ystyriaeth y mae Llywodraeth Cymru wedi ei rhoi i ddarparu ad-daliad treth gyngor i helpu i leihau'r pwysau ar deuluoedd, yn ogystal â chreu cronfa ddewisol er mwyn i awdurdodau lleol ei darparu i'r aelwydydd hynny sydd eisoes yn gymwys i gael gostyngiad i'r dreth gyngor? Diolch.
English: Thank you, Presiding Officer. First Minister, if I could draw your attention to something that you are responsible for, which is the health board in north Wales and the Royal College of Surgeons report into vascular services last week that revealed that the majority of clinical documentation was unreadable or absent, that communication and care planning was non-existent in some cases, and that, in one instance, an amputee's wife had to carry him to the toilet after he was sent home without a care plan, is any of this acceptable, and, if it's not, will you apologise?
Welsh: Diolch, Llywydd. Prif Weinidog, os caf i dynnu eich sylw at rywbeth yr ydych yn gyfrifol amdano, sef y bwrdd iechyd yn y gogledd ac adroddiad Coleg Brenhinol y Llawfeddygon ar wasanaethau fasgwlaidd yr wythnos diwethaf a ddatgelodd fod y rhan fwyaf o ddogfennau clinigol yn annarllenadwy neu'n absennol, nad oedd cyfathrebu a chynllunio gofal yn bodoli mewn rhai achosion, ac, mewn un achos, bu'n rhaid i wraig gŵr a oedd wedi cael trychiad ei gario i'r toiled ar ôl iddo gael ei anfon adref heb gynllun gofal, a yw hyn yn dderbyniol, ac, os nad ydyw, a wnewch chi ymddiheuro?
English: I do not regard any of that as acceptable, Llywydd; of course I don't. The findings of those 44 cases that were reviewed by the Royal College of Surgeons are very disappointing, and they are - as Andrew R.T. Davies illustrated in his answer - errors that were made by clinical staff failing to observe what seem to me to be basic standards of professional practice. When you read that there were deficiencies in record keeping, in consent taking and follow-up of cases examined, then all of us are right to be concerned and to be disappointed, and it is for the health board now to ensure that the necessary standards of professional practice are consistently delivered to the people who depend upon that service in north Wales.
Welsh: Nid wyf i'n ystyried bod hynny'n dderbyniol, Llywydd; wrth gwrs ddim. Mae canfyddiadau'r 44 o achosion hynny a adolygodd Coleg Brenhinol y Llawfeddygon yn siomedig iawn, ac maen nhw - fel y dangosodd Andrew R.T. Davies yn ei ateb - yn gamgymeriadau a wnaed gan staff clinigol a fethodd â dilyn yr hyn sy'n ymddangos i mi yn safonau ymarfer proffesiynol sylfaenol. Pan fyddwch chi'n darllen bod diffygion o ran cadw cofnodion, o ran cael caniatâd a dilyn achosion a archwiliwyd, yna mae pob un ohonom yn iawn i bryderu ac i gael ein siomi, a mater i'r bwrdd iechyd yn awr yw sicrhau bod y safonau ymarfer proffesiynol angenrheidiol yn cael eu darparu'n gyson i'r bobl sy'n dibynnu ar y gwasanaeth hwnnw yn y gogledd.
English: Sadly, First Minister, I didn't hear an apology from you there, which I asked you to give to the people of Wales, and in particular the people who have that health board serving their needs, and the staff as well, who feel let down, because, obviously, you - as First Minister and health Minister - had this health board in special measures for seven years. Also, your Deputy Minister at the time, Vaughan Gething, had special responsibility for the health board in north Wales, and so I'd ask you again, please, if you accept that these findings are unacceptable, that you make an apology for the time that you held the strings on the governance and accountability within that health board. You can't go on constantly delivering, saying that promises are going to be made and improvements are made time and time again when (a) from your lack of apology today, you don't seem to accept any accountability for the problems that arose that this report uncovered, and, importantly, the constant merry-go-round that we as Members constantly see reports like this coming out of the health board area. So, I do ask you, as you had this health board in special measures, and you are First Minister, and, previous to that, you were health Minister, to apologise for what has gone on in this health board.
Welsh: Yn anffodus, Prif Weinidog, ni chlywais ymddiheuriad gennych yn y fan yna, a gofynnais i chi ei roi i bobl Cymru, ac yn arbennig y bobl sydd â'r bwrdd iechyd hwnnw'n diwallu eu hanghenion, a'r staff hefyd, sy'n teimlo eu bod wedi eu siomi, oherwydd, yn amlwg, yr oeddech chi - y Prif Weinidog a'r Gweinidog iechyd - wedi rhoi'r bwrdd iechyd hwn mewn mesurau arbennig am saith mlynedd. Hefyd, roedd gan eich Dirprwy Weinidog ar y pryd, Vaughan Gething, gyfrifoldeb arbennig dros y bwrdd iechyd yn y gogledd, ac felly rwy'n gofyn i chi eto, os gwelwch yn dda, os ydych chi'n derbyn bod y canfyddiadau hyn yn annerbyniol, eich bod yn ymddiheuro am yr amser yr oeddech yn dal awennau'r drefn lywodraethu ac atebolrwydd y bwrdd iechyd hwnnw. Ni allwch chi fynd ymlaen yn barhaus yn dweud y bydd addewidion yn cael eu gwneud a bod gwelliannau'n cael eu gwneud dro ar ôl tro pan (a) o'ch diffyg ymddiheuriad heddiw, nad yw'n ymddangos eich bod chi'n derbyn unrhyw atebolrwydd am y problemau a gododd ac a gafodd eu datgelu gan yr adroddiad hwn, ac, yn bwysig, fel ceffylau bach y ffair, y ffordd yr ydym ni yr Aelodau yn gweld adroddiadau fel hyn yn ymddangos o ardal y bwrdd iechyd yn gyson. Felly, rwyf i yn gofyn i chi, gan mai chi a roddodd y bwrdd iechyd hwn mewn mesurau arbennig, a chi yw'r Prif Weinidog, a chyn hynny, chi oedd y Gweinidog iechyd, i ymddiheuro am yr hyn sydd wedi digwydd yn y bwrdd iechyd hwn.
English: Well, I asked you for the second time to apologise and you said that you had difficulty to apologise. I'm sure the lady who was carrying her husband to the toilet will regret the fact that you have difficulty in apologising for the lack of care plan that was put in place. I'm sure you will find it really - [ Interruption.] I'm sure that the patients - 22 that are numbered in this particular document - that you have responsibility for, have their records missing or unable to find any care plans put in place for their future well-being - . And it is a matter of regret that, during the seven years that you were in charge of the health board directly here from Cardiff, because of special measures - I might add the longest public body in special measures in any part of the United Kingdom - you, again, have felt unable to apologise when this report has come out. You have tried special measures, First Minister. Since its formation in 2009, there have been four chief executives, six chairs and now we have targeted intervention and still we're getting reports like this. At what point are you going to accept that, instead of trying the same thing over and over again and getting the same results, Betsi needs radical reform and restructuring so we can see change for the people in north Wales and delivery of a service that stops reports like this being published and we have to debate them here in this Chamber?
Welsh: Wel, gofynnais i chi am yr eildro i ymddiheuro ac fe ddywedoch chi eich bod yn cael anhawster wrth ymddiheuro. Rwy'n siŵr y bydd y wraig a oedd yn cario ei gŵr i'r toiled yn gresynu at y ffaith eich bod yn cael anhawster wrth ymddiheuro am y diffyg cynllun gofal a roddwyd ar waith. Rwy'n siŵr y byddwch yn ei chael yn wir - [ Torri ar draws.] Rwy'n siŵr bod y cleifion - 22 sydd wedi'u rhifo yn y ddogfen benodol hon - y mae gennych gyfrifoldeb amdanyn nhw, sydd â'u cofnodion ar goll neu nad oes modd dod o hyd i unrhyw gynlluniau gofal a roddwyd ar waith ar gyfer eu llesiant yn y dyfodol - . Ac mae'n destun gofid, yn ystod y saith mlynedd yr oeddech chi'n gyfrifol am y bwrdd iechyd yn uniongyrchol yma o Gaerdydd, oherwydd mesurau arbennig - efallai y byddwn yn ychwanegu, y corff cyhoeddus a fu hwyaf mewn mesurau arbennig mewn unrhyw ran o'r Deyrnas Unedig - yr ydych chi, unwaith eto, wedi teimlo na allwch chi ymddiheuro ar ôl i'r adroddiad hwn gael ei gyhoeddi. Rydych wedi rhoi cynnig ar fesurau arbennig, Prif Weinidog. Ers ei ffurfio yn 2009, bu pedwar prif weithredwr, chwe chadeirydd ac erbyn hyn mae gennym ymyrraeth wedi ei thargedu ac rydym yn dal i gael adroddiadau fel hyn. Ar ba bwynt ydych chi'n mynd i dderbyn, yn hytrach na rhoi cynnig ar yr un peth dro ar ôl tro a chael yr un canlyniadau, fod angen diwygio ac ailstrwythuro radical ar Betsi fel y gallwn weld newid ar gyfer pobl y gogledd a darparu gwasanaeth sy'n rhoi diwedd ar gyhoeddi adroddiadau fel hyn a ninnau'n gorfod eu trafod yma yn y Siambr hon?
English: Llywydd, it may be because I'm taking part remotely that what I said wasn't able to be heard sufficiently well. What I said was -
Welsh: Llywydd, efallai mai oherwydd fy mod yn siarad yn rhannol o bell na chlywyd yr hyn a ddywedais yn ddigon clir. Yr hyn a ddywedais oedd -
English: If I may help you, First Minister, I certainly heard you say that you had no difficulty in apologising. So, it may have been misheard elsewhere, but that's certainly my recollection of what you said.
Welsh: Os caf eich helpu, Prif Weinidog, fe glywais chi yn sicr yn dweud na chawsoch unrhyw anhawster wrth ymddiheuro. Felly, efallai ei fod wedi ei gamglywed mewn mannau eraill, ond dyna'n sicr fy atgof o'r hyn a ddywedoch chi.
English: Well, Llywydd, that is exactly what I did say, that I had no difficulty in apologising, and I'm sure the leader of the opposition will recognise that. I'm afraid I just cannot agree with him that the best way in which services for people in north Wales could be strengthened, in the way that I think right across the Chamber we would wish to see, would be to embark upon the turmoil of a radical reform and restructuring of services. If anything was guaranteed to divert attention away from care at the front line of the sort that needs to be put right in vascular services, it would be to plunge the organisation into that sort of internal turmoil. I can assure him that at various points when this has been suggested, this has been rehearsed inside the Welsh Government and with professional advisers and with other bodies, and every time the conclusion is reached that this would be the opposite of a recipe for improvement. It would just guarantee that, for several years ahead, instead of focusing on the things that need to be done, people in north Wales in the health service would be focused on organisational matters, rather than on the standards of clinical care.
Welsh: Wel, Llywydd, dyna'n union a ddywedais i, na chefais unrhyw anhawster wrth ymddiheuro, ac rwy'n siŵr y bydd arweinydd yr wrthblaid yn cydnabod hynny. Mae arnaf ofn na allaf gytuno ag ef mai'r ffordd orau o gryfhau gwasanaethau i bobl yn y gogledd, yn y ffordd yr wyf i'n credu ar draws y Siambr yr hoffem ni ei gweld, fyddai dechrau ar yr helbul o ddiwygio radical ac ailstrwythuro gwasanaethau. Pe bai unrhyw beth yn cael ei warantu i dynnu sylw oddi wrth ofal yn y rheng flaen, o'r math y mae angen ei gywiro mewn gwasanaethau fasgwlaidd, yna taflu'r sefydliad i'r math hwnnw o helbul mewnol fyddai hynny. Gallaf ei sicrhau, ar wahanol adegau pan awgrymwyd hyn, fod hyn wedi'i ailadrodd y tu mewn i Lywodraeth Cymru a gyda chynghorwyr proffesiynol a gyda chyrff eraill, a phob tro, deuir i'r casgliad y byddai hyn yn groes i'r hyn sydd ei angen ar gyfer gwella. Byddai'n gwarantu, am nifer o flynyddoedd i ddod, yn hytrach na chanolbwyntio ar y pethau y mae angen eu gwneud, y byddai pobl yn y gogledd yn y gwasanaeth iechyd yn canolbwyntio ar faterion sefydliadol, yn hytrach nag ar safonau gofal clinigol.
English: Thank you, Llywydd. I am on the record stating that we should get rid of Betsi Cadwaladr health board unless they can return to the right path, and I'm afraid that the report that we've seen now does nothing to give us confidence in the future of the health board. Last week, in responding to a question from Mabon ap Gwynfor, the First Minister more or less accused us on these benches, and campaigners and local staff, of undermining vascular services in the north because of the way that we have opposed and raised questions about the process of centralising services. Having seen another damning report, does the First Minister now see that we were raising genuine concerns for good reason - that's what we were doing?
Welsh: Diolch, Llywydd. Dwi ar y cofnod yn dweud y dylid cael gwared ar fwrdd iechyd Betsi Cadwaladr oni bai eu bod nhw'n gallu dod yn ôl ar y trywydd cywir, ac mae gen i ofn bod yr adroddiad yma rydyn ni wedi'i weld rŵan yn gwneud dim i roi hyder inni yn nyfodol y bwrdd. Wythnos yn ôl, wrth ateb cwestiwn gan Mabon ap Gwynfor, mi wnaeth y Prif Weinidog fwy neu lai ein cyhuddo ni ar y meinciau yma, ac ymgyrchwyr a staff lleol, o danseilio gwasanaethau fasgwlar yn y gogledd oherwydd y modd rydyn ni wedi gwrthwynebu a chodi cwestiynau am y broses o ganoli gwasanaethau. O fod wedi gweld yr adroddiad damniol arall yma, ydy'r Prif Weinidog rŵan yn gweld mai codi pryderon go iawn am resymau da yr oeddem ni?
English: No, I don't agree with that at all, Llywydd. I recall the questions asked by Mabon ap Gwynfor and I recall the responses - the careful responses - that I gave to those questions last week. I still believe what I said a week ago. What has happened with the reorganisation of the service is something that was necessary. The way that it has been done isn't acceptable, but as Eluned Morgan said in her statement - these are the words of the Minister:
Welsh: Na, dwi ddim yn cytuno â hynny o gwbl, Llywydd. Dwi'n cofio'r cwestiynau gan Mabon ap Gwynfor a dwi'n cofio'r atebion - yr atebion gofalus - a roddais i wythnos diwethaf. Dwi'n dal i gredu beth ddywedais i wythnos yn ôl. Beth sydd wedi digwydd gyda'r gwasanaeth, i ailwampio'r gwasanaeth, yw rhywbeth a oedd yn angenrheidiol i'w wneud. Dyw'r ffordd y mae wedi cael ei wneud ddim yn dderbyniol, ond fel yr oedd Eluned Morgan yn ei ddweud yn ei datganiad hi - dyma beth ddywedodd y Gweinidog:
English: 'I am also sure the situation has not been helped by relentlessly negative public discourse which has overshadowed any positive impacts of the service reconfiguration and had the potential to impact on staff morale. This is something that was noted in the first RCS report.'
Welsh: 'Rwyf hefyd yn siŵr nad yw'r sefyllfa wedi cael ei helpu gan drafodaeth gyhoeddus negyddol ddi-baid sydd wedi taflu cysgod dros unrhyw effeithiau cadarnhaol ad-drefnu'r gwasanaeth ac a oedd â'r potensial i effeithio ar forâl staff. Mae hyn yn rhywbeth a nodwyd yn adroddiad cyntaf yr RCS.'